Paskutinį kartą atnaujinta: 2025 m. balandžio mėn.

**PRIVATUMO PRANEŠIMAS KANDIDATAMS Į LAISVAS DARBO VIETAS “ANTĖJA” KOMANDOJE**

### **Apie šį privatumo pranešimą**

**Antėja** įsipareigoja saugoti Jūsų asmens duomenų privatumą ir saugumą. Šio Duomenų privatumo pranešimo (toliau – „**Pranešimas**“) tikslas – aprašyti, kaip mes renkame ir naudojame asmenų, kandidatuojančių į laisvas darbo vietas „Antėjoje”, asmens duomenis.

Kai minime „Antėja”, turime omenyje UAB Diagnostikos laboratorija – įmonę, įsteigtą ir veikiančią pagal Lietuvos Respublika įstatymus, juridinio asmens kodas 300598351, registruota buveinė Žemaičių plentas 37, Kaunas, LT-48178, Lietuvos Respublika.

### **Kas yra asmens duomenys?**

Terminu „asmens duomenys“ apibūdiname informaciją apie Jus kaip fizinį asmenį, kuri gali Jus identifikuoti, pavyzdžiui, Jūsų vardas, informacija apie įgūdžius ir išsilavinimą, gyvenimo aprašymas (CV) ir motyvacinis laiškas. Asmens duomenys neapima informacijos, iš kurios nebeįmanoma nustatyti asmens tapatybės (tokius duomenis vadiname „anoniminiais“ arba „anonimizuotais“ duomenimis).

### **Kokius duomenis renkame ir kaip?**

Kandidatuojant į darbo poziciją ar dalyvaujant atrankos procese, Antėja gali rinkti šią Jūsų informaciją:

* vardas, pavardė, adresas ir kontaktiniai duomenys, įskaitant el. pašto adresą ir telefono numerį;
* informacija apie kvalifikaciją, įgūdžius, darbo patirtį ir ankstesnę darbo istoriją;
* informacija, gauta pokalbių telefonu ar interviu metu;
* informacija apie pageidaujamą darbo pobūdį, esamą ar pageidaujamą atlyginimą ir kitas su kompensacija bei naudos paketu susijusias sąlygas, pasirengimą keisti gyvenamąją ar kita;
* informacija apie išsilavinimą ir profesinę patirtį, surinkta iš viešai prieinamų šaltinių (pvz., Jūsų LinkedIn profilio), kuri, mūsų manymu, yra svarbi šiai arba galimai būsimai atrankai;
* jautri arba demografinė informacija, gauta atrankos metu, pvz., lytis, pilietybė, sveikatos būklės informacija ir/ar Jūsų rasinė ar etninė kilmė.

Šie duomenys gali būti renkami įvairiais būdais – paraiškų formose, CV, atrankos pokalbių ar interviu su mūsų personalo skyriumi ar kitais Antėja darbuotojais metu.

### **Kodėl tvarkome Jūsų asmens duomenis?**

Antėja renka ir tvarko Jūsų duomenis tam tikrais tikslais ir turėdama teisinį pagrindą:

Antėja turi teisėtą interesą tvarkyti asmens duomenis atrankos proceso metu ir siekdama išlaikyti su tuo susijusius įrašus. Kandidatų duomenų tvarkymas leidžia mums valdyti atrankos procesą, įvertinti tinkamumą siūlomai pozicijai ir nuspręsti, kam pateikti darbo pasiūlymą. Taip pat, atrankos metu surinkti duomenys gali būti reikalingi teisiniams ginčams spręsti, jei to prireiktų.

Jūsų duomenys nebus naudojami jokiems kitiems tikslams, išskyrus atranką, nebent pateiksite aiškų sutikimą dėl kito duomenų tvarkymo tikslo, kuris nėra paminėtas šiame Pranešime.

### **Kas turi prieigą prie Jūsų duomenų?**

Jūsų informacija gali būti dalijamasi viduje įmonėje tik su tais darbuotojais, kurie dalyvauja atrankos procese. Tai apima personalo skyrių, atrankos pokalbių dalyvius ir vadovus, į kurių skyrius ar padalinius ieškome naujų darbuotojų.

### **Kaip Antėja saugo Jūsų duomenis?**

„Antėja“ itin atsakingai žiūri į Jūsų asmens duomenų apsaugą. Įmonėje taikome vidines taisykles ir saugumo priemones, kurios padeda apsaugoti duomenis nuo praradimo, atsitiktinio sunaikinimo, neteisėto naudojimo ar atskleidimo. Prieiga prie Jūsų duomenų suteikiama tik tiems darbuotojams, kuriems ši informacija reikalinga jų tiesioginėms darbo funkcijoms vykdyti.

### **Kiek laiko Antėja saugos Jūsų duomenis?**

Jei atranka baigiasi nesėkmingai, Jūsų pateikti duomenys bus saugomi 6 (šešis) mėnesius nuo atrankos proceso pabaigos. Pasibaigus šiam laikotarpiui, duomenys bus saugiai ištrinami, nebent juos anonimizuosime – tokiu atveju jie nebus siejami su Jumis, ir galės būti naudojami be papildomo įspėjimo, pavyzdžiui, statistikos ar analizės tikslais.

Jeigu Jums bus pasiūlytas ir priimsite darbo pasiūlymą, Jūsų duomenys bus perkeliami į darbuotojų bylą ir saugomi visą darbo sutarties galiojimo laikotarpį. Detali informacija apie duomenų saugojimo laikotarpius yra pateikiama kituose darbuotojų asmens duomenų apsaugą reglamentuojančiuose dokumentuose.

**Kandidatų duomenų bazė**

Su Jūsų aiškiu sutikimu, po atrankos pabaigos Jūsų asmens duomenys gali būti įtraukti į kandidatų duomenų bazę ir saugomi iki 1 (vienerių) metų. Tai leidžia mums susisiekti su Jumis ateityje, jei per šį laikotarpį „Antėja“ atsirastų kita Jūsų kvalifikaciją atitinkanti laisva darbo vieta.

Jei sutikimą dėl duomenų saugojimo kandidatų duomenų bazėje davėte, bet vėliau jį norėtumėte atšaukti, galite bet kada kreiptis el. paštu dpo@anteja.lt. Tokiu atveju Jūsų duomenys bus nedelsiant pašalinti iš kandidatų duomenų bazės, nebent jų saugojimas būtinas dėl kitų teisinių priežasčių.

### **Jūsų duomenų apsaugos teisės**

Pagal galiojančius teisės aktus, Jūs turite teisę:

* Prašyti prieigos prie savo asmens duomenų („duomenų subjekto prieigos prašymas“);
* Prašyti ištaisyti netikslius ar neišsamius duomenis;
* Prašyti apriboti savo duomenų tvarkymą, pvz., jeigu norite patikrinti jų tikslumą;
* Prašyti ištrinti savo duomenis, jei nebėra pagrindo juos toliau tvarkyti;
* Prieštarauti duomenų tvarkymui, kai jis grindžiamas teisėtu interesu ir Jūsų situacija leidžia taip daryti;
* Prašyti perkelti savo duomenis kitai šaliai;
* Atšaukti bet kokį išduotą sutikimą dėl duomenų tvarkymo ;
* Pateikti skundą Valstybinei duomenų apsaugos inspekcijai.

Norėdami pasinaudoti šiomis teisėmis, rašykite mūsų teisinei komandai el. paštu **dpo@anteja.lt**, ir mes pasistengsime kuo greičiau išspręsti Jūsų klausimą.

### **Kas nutiks, jei nepateiksite savo duomenų?**

Jūs nesate teisiškai ar sutartinai įpareigotas pateikti mums savo duomenis atrankos proceso metu, tačiau jeigu to nepadarysite, mes galimai negalėsime įvertinti Jūsų kandidatūros.

### **Šio pranešimo pakeitimai**

Šis Pranešimas gali būti periodiškai atnaujinamas. Apie pakeitimus informuosime šiame puslapyje, todėl skatiname reguliariai peržiūrėti Pranešimą.

### **Kontaktinė informacija**

Jei turite klausimų apie tai, kaip tvarkome Jūsų asmens duomenis, arba norėtumėte pasinaudoti savo teisėmis pagal šį Pranešimą, kviečiame susisiekti su mūsų teisine komanda el. paštu **dpo@anteja.lt**.